Pokret obnove Kraljevine Srbije (POKS) pozvao je danas na uvodjenje obaveznih djačkih ekskurzija u Spomen-područje Jasenovac kako bi po navodima te stranke, mladi znali za jedan od najvećih zločina nad srpskim narodom u istoriji.

Foto: BETA/HINA/Lana SLIVAR DOMINIC/DS)

POKS je u saopštenju naveo da po zvaničnim podacima, Jasenovac danas posećuje više djaka iz Slovenije i Italije nego iz Srbije.

„Jasenovac je nastao sa jasnim ciljem istrebljenja čitavog našeg naroda zapadno od Drine. Tačan broj žrtava u ovom zloglasnom logoru nikada nije precizno utvrdjen, ali nije manji od 700.000. Da bismo sačuvali od zaborava ovaj zločin i da se više ne bi ponovio, naša deca treba da posete spomen kompleks Jasenovac“, naveo je potpredsednik POKS Vojislav Mihailović a prenela ta stranka.